Սանդի Տոլետտի

**Սանդի Տոլետտի** (; ), ֆրանսիացի ֆուտբոլիստ, իսպանական «Ռեալ Մադրիդ» ակումբի և Ֆրանսիայի հավաքականի կիսապաշտպան։

## Կարիերա
2010 թվականին Սանդի Տոլետտին միացել է ֆրանսիական ակումբին Մոնպելյե քաղաքից, երեք մրցաշրջան անցկացնելով երիտասարդական թիմում, հիմնական թիմի մեկնարկային կազմի խաղացող Սանդին կարողացել է դառնալ արդեն 2013 թվականին։ Տոլետտիի նորամուտը «Մոնպելյեի» կազմում հիմնական թիմում կայացել է 2013 թվականի մայիսի 24-ին «Ռոդեզի» դեմ Ֆրանսիայի գավաթի խաղում։ 2013/14 մրցաշրջանի առաջին հանդիպումները «Մոնպելյեի» հետ Տոլետտին սկսել է որպես պահեստային խաղացող, ով խաղադաշտ է դուրս եկել խաղի վերջին րոպեներին, սակայն կարողացել է շատ արագ տեղ գրավել մեկնարկային կազմում։ Այսպիսով, Սանդիի անցկացրած 22 խաղերից 16-ում նա խաղադաշտ էր դուրս եկել հանդիպման առաջին րոպեներից։ 2013 թվականի սեպտեմբերի 8-ին անցկացրել է առաջին հանդիպումը Ֆրանսիայի առաջնությունում՝ 63-րդ րոպեին փոխարինման դուրս գալով «Ռոդեզ» թիմի դեմ, «պալադինների» կազմում առաջին գոլը ֆուտբոլիստը խփել է Ֆրանսիայի առաջնության 12-րդ տուրում՝ նույն թիմի՝ «Ռոդեսի» դեմ խաղում։ Ֆրանսիայի գավաթի խաղարկությունում Սանդին անցկացրել է երեք հանդիպում։

Սանդիի թիմում երկրորդ լիարժեք մրցաշրջանն անցկացրել է գրեթե նույնական ցուցանիշներով: 20 հանդիպում (17- ը՝ մեկնարկային կազմում) Ֆրանսիայի առաջնությունում և 3 գոլ, 5 հանդիպում Ֆրանսիայի գավաթի խաղարկությունում, որտեղ թիմի հետ հասել են գավաթի խաղարկության եզրափակիչ փուլ, սակայն զիջել են «Օլիմպիկ Լիոն» ակումբին։

2015/16 մրցաշրջանը Տոլետտին այնքան էլ վառ չի անցկացրել, խանգարել են վնասվածքները։ Մասնավորապես, «Սուայոյի» դեմ Ֆրանսիայի առաջնության 9-րդ տուրի խաղում Ֆուտբոլիստը վնասել է աջ կոճը, իսկ 21-րդ տուրի՝ փարիզյան «Ժյուվիզիի» դեմ խաղում Սանդին վնասել է աջ ոտքը։ Ֆրանսիայի առաջնության 18 խաղում ֆուտբոլիստը չի կարողացել ոչ մի գոլ խփել։ Գավաթային երեք հանդիպումներում Տոլետտին դարձել է մեկ գոլի հեղինակ։ Ֆրանսիայի գավաթի խաղարկության հերթական եզրափակիչը նրա թիմը պարտվել է Լիոնի «Օլիմպիկին»։

Ֆրանսիայի առաջնության 2016/17 մրցաշրջանում Սանդին խփել է 4 գոլ և անցկացրել 20 հանդիպում, որոնցից 19-ում անցկացրել է 90 րոպե՝ դառնալով թիմի երրորդ խաղացողը խաղադաշտում անցկացրած ժամանակով։ Առաջին անգամ ֆուտբոլիստը «Մոնպելյեի» հետ նվաճել է Ֆրանսիայի առաջնության արծաթե մեդալները, դրանով իսկ երաշխավորել է իր մասնակցությունը ՈՒԵՖԱ-ի Չեմպիոնների լիգային։

2017 թվականի հոկտեմբերի 4-ին, 1/32 փուլում, Սանդին անցկացրեց իր առաջին հանդիպումը Չեմպիոնների լիգայում։ Տնային հանդիպում թիմը 0:1 հաշվով պարտվել է ռուսական «Զվեզդա-2005» ակումբին։

## Հանդիպումներ Ֆրանսիայի հավաքականի կազմում
Ֆուտբոլիստը խաղացել է Ֆրանսիայի բոլոր մակարդակների հավաքականների հետ։ Ֆրանսիայի մինչև 17 տարեկանների հավաքականի կազմում Սանդին անցկացրել է 34 հանդիպում՝ դառնալով 12 գոլի հեղինակ, առաջին անգամ խաղադաշտ է դուրս եկել 2010 թվականի սեպտեմբերի 13-ին` Նիդեռլանդների թիմի դեմ խաղում։

Երիտասարդական մակարդակում Տոլետտտիի առաջին մեծ հաջողությունը եկավ 2012 թվականի պատանիների աշխարհի գավաթի խաղարկությունում, որտեղ Սանդին Ֆրանսիայի հավաքականի հետ միասին կարողացավ նվաճել ոսկե մեդալներ։ Ֆուտբոլիստուհին հավաքականի բոլոր 6 հանդիպումներում խաղադաշտ է դուրս եկել ավագի թևկապով։ Եվրոպայի մինչև 17 տարեկանների 2011 և 2012 թվականների առաջնություններում Ֆրանսիայի հավաքականը, որի կազմում Սանդին էր, պարտվել է եզրափակիչ գոտեմարտերում, համապատասխանաբար, Իսպանիայի և Գերմանիայի հավաքականներին։ Տոլետտին արժանացել է Եվրոպայի 2012 թվականի առաջնության «Լավագույն խաղացողի» կոչմանը։

Ֆրանսիայի մինչև 19 տարեկանների հավաքականի կազմում Սանդին անցկացրել է 19 հանդիպում՝ դառնալով 10 գոլի հեղինակ։ 2013 թվականին Ուելսում կայացած Եվրոպայի մինչև 19 տարեկանների առաջնությունում Ֆրանսիայի հավաքականը եզրափակիչ գոտեմարտում հաղթեց Անգլիայի հավաքականին։ Սանդին ճանաչվել է առաջնության լավագույն ֆուտբոլիստ։

Ֆրանսիայի մեծահասակների կանանց հավաքականի կազմում առաջին հանդիպումն անցկացրել է 2013 թվականի հոկտեմբերի 25-ին՝ փոխարինման դուրս գալով Լեհաստանի հավաքականի դեմ խաղում։

## Ձեռքբերումներ
**«Մոնպելյե»**
* Ֆրանսիայի առաջնության արծաթե մեդալակիր` 2016/17
* Ֆրանսիայի Գավաթի եզրափակչի մասնակից (2)` 2015, 2016

**Հավաքական**
* Մինչև 17 տարեկանների աշխարհի առաջնության հաղթող՝ 2012
* Եվրոպայի մինչև 19 տարեկանների առաջնության հաղթող՝ 2013
** Եվրոպայի մինչև 17 տարեկանների առաջնության եզրափակչի մասնակից (2)` 2011, 2012

**Անձնական**
* Եվրոպայի մինչև 17 տարեկանների առաջնության լավագույն խաղացող` 2012
* Եվրոպայի մինչև 19 տարեկանների առաջնության լավագույն խաղացող` 2013

## Վիճակագրություն

## Ծանոթագրություններ

Կատեգորիա:1995 ծնունդներ
Կատեգորիա:Անձինք այբբենական կարգով
Կատեգորիա:Հուլիսի 13 ծնունդներ
Կատեգորիա:Ֆուտբոլիստներ այբբենական կարգով